钦定古今图书集成/明伦汇编/氏族典/第276卷 > 王应鹏
## 钦定古今图书集成/明伦汇编/氏族典/第276卷 > 王应鹏

按《万姓统谱》：应鹏，字天宇，鄞县人。正德六年进士，知
嘉定县。少从王阳明先生游，得理学之传。清慎端方，
不轻发一言，不骤举一事，不偏听一人。劝学，右文选，
集俊髦之士群居学舍，亲自督责，以考其成。被召赴
京，僚友有馈赆者，一介不取。或问之，曰：“此处正当立
断。”累官都察院右副都御史。